Document ID: 31981R1460

*****
ΚΑΝΟΝΙΣΜΟΣ (ΕΟΚ) αριθ. 1460/81 ΤΗΣ ΕΠΙΤΡΟΠΗΣ
της 26ης Μαΐου 1981
περί καθορισμού σε ποιο βαθμό μπορεί να δοθεί συνέχεια στις αιτήσεις για την έκδοση πιστοποιητικών εισαγωγής, που υποβλήθηκαν τον Μάιο του 1981 για τα νεαρά άρρενα βοοειδή που προορίζονται για πάχυνση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλά- δος (2), και κυρίως το άρθρο 13 παράγραφος 4 υπό α,
Εκτιμώντας:
ότι ο κανονισμός (ΕΟΚ) αριθ. 977/81 της Επιτροπής (3) έχει καθορίσει την ποσότητα των νεαρών αρρένων βοοειδών που μπορούν να εισαχθούν υπό ειδικές συνθήκες για το δεύτερο τρίμηνο του 1981· ότι οι αιτήσεις πιστοποιητικών εισαγωγής, που υποβλήθηκαν για κάθε μία από τις ομάδες ενδιαφερομένων που αναφέρονται στον ίδιο κανονισμό, καταλήγουν στην έκδοση των πιστοποιητικών κατά τις διατάξεις του παρόντος κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής για τα νεαρά άρρενα βοοειδή που προορίζονται για πάχυνση, για τα οποία οι αιτήσεις υποβλήθηκαν κατά την περίοδο από 30 Απριλίου έως 8 Μαΐου 1981, εκδίδονται ως εξής:
1. Οι ποσότητες που ζητήθηκαν στην Ιταλία:
α) για τα ζώα με ζών βάρος ανά κεφαλή 220 έως 300 χιλιόγραμμα, με προέλευση τη Γιουγκοσλαβία:
αα) από τους γεωργικούς παραγωγούς ή τις επαγγελματικές τους ενώσεις, μειούνται κατά 78,009 %,
ββ) από τους άλλους ενδιαφερόμενους, μειούνται κατά 95,833 %·
β) για τα ζώα με ζών βάρος ανά κεφαλή έως 300 χιλιόγραμμα, με προέλευση άλλες τρίτες χώρες:
αα) από τους γεωργικούς παραγωγούς ή τις επαγγελματικές οργανώσεις τους, μειούνται κατά 91,215 %,
ββ) από τους άλλους ενδιαφερόμενους, μειούνται κατά 98,141 %.
2. Οι ποσότητες που ζητήθηκαν στα άλλα Κράτη μέλη:
α) για τα ζώα με ζών βάρος ανά κεφαλή 220 έως 300 χιλιόγραμμα, με προέλευση τη Γιουγκοσλαβία, μειούνται κατά 90,731 %,
β) για τα ζώα με ζών βάρος ανά κεφαλή έως 300 χιλιόγραμμα, με προέλευση άλλες τρίτες χώρες, μειούνται κατά 98,149 %.
Άρθρο 2
Ο παρών κανονισμός αρχίζει να ισχύει την 30ή Μαΐου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Μαΐου 1981.

Labels: 3
6